मुंबईतील नाल्यामध्ये पोत्यात हातपाय बांधलेल्या अवस्थेत आढळला महिलेचा मृतदेह

मुंबईतील कुर्ला भागात एक अतिशय खळबळजनक घटना उघडकीस आली आहे. या ठिकाणी एका नाल्यामध्ये एका पोत्यात महिलेचा मृतदेह आढळून आला आहे. या महिलेचे हात आणि पाय दोरीने करकचून बांधलेले होते.

महिलेचा मृतदेह नाल्यातून बाहेर काढण्यासाठी पोलिसांनी अग्निशमन दलाच्या कर्मचाऱ्यांची मदत घेतली. या महिलेचा खून करून नंतर तिचा मृतदेह नाल्यात फेकला असल्याचा प्राथमिक अंदाज पोलिसांनी वर्तवला आहे.

Maharashtra | Body of a woman with tied limbs found inside a sack at a drain in Mumbai's Kurla area. Police reached the spot, took the body in their possession & sent it for post-mortem. Case registered by the police, further investigation is underway: Mumbai Police
— ANI (@ANI) October 5, 2022

घटेनेबाबत माहिती मिळाताच पोलिसांनी घटनास्थळी धाव घेत महिलेचा मृतदेह ताब्यात घेतला आणि शवविच्छेदनासाठी तो पुढे पाठवला आहे. या प्रकरणी पोलिसांनी गुन्हा दाखल केला असून पुढील तपास सुरू आहे.